इन्हीं में से टेस्ट का नया बैच तैयार करेंगे सिलेक्टर्स, वेस्टइंडीज टूर में मिल सकता है मौका
वर्ल्ड टेस्ट चैंपियनशिप के लगातार दो फाइनल गंवाने के बाद BCCI सिलेक्टर्स अब नया बैच तैयार करने में जुटे हैं। यही कारण है कि भारतीय टेस्ट टीम की बेंच स्ट्रेंथ को मजबूत करने के लिए इंडियन प्रीमियर लीग में दमदार प्रदर्शन करने वाले युवाओं को
वर्ल्ड टेस्ट चैंपियनशिप के लगातार दो फाइनल गंवाने के बाद BCCI सिलेक्टर्स अब नया बैच तैयार करने में जुटे हैं। यही कारण है कि भारतीय टेस्ट टीम की बेंच स्ट्रेंथ को मजबूत करने के लिए इंडियन प्रीमियर लीग में दमदार प्रदर्शन करने वाले युवाओं को दलीप ट्रॉफी के लिए जोनल टीमों में चुना गया है। यह हम नहीं कह रहे, बल्कि आंकड़े बता रहे हैं।
मौजूदा सीजन की बात करें तो इस पर दलीप ट्रॉफी में हिस्सा लेने जा रही 6 जोनल टीमों में 28 IPL स्टार हिस्सा ले रहे हैं। इस स्टोरी में देखेंगे दलीप ट्रॉफी का शेड्यूल, IPL में प्रदर्शन से प्रभावित करने वाले खिलाड़ियों का करियर और पिछले सीजन में प्रदर्शन और ये भविष्य की टीम इंडिया में कहां फिट बैठ सकते हैं। शुरुआत करते हैं मौजूदा सीजन के शेड्यूल से...
28 जून से 12 जुलाई तक आयोजन, 6 टीमें हिस्सा लेंगी
दलीप ट्रॉफी 28 जून से 12 जुलाई तक बेंगलुरु के कई वेन्यू पर खेली जाएगी। इस टूर्नामेंट के साथ BCCI के डोमेस्टिक सीजन की शुरुआत भी हो जाएगी। इस प्रतियोगिता में नार्थ, साउथ, ईस्ट, वेस्ट, सेंट्रल और नार्थ-ईस्ट जोन की टीमें खेली जाएंगी। पहला प्लेऑफ मुकाबला नार्थ जोन और ईस्ट जोन के बीच खेला जाएगा। खिताबी मुकाबला बेंगलुरु के एम चिन्नास्वामी स्टेडियम में 12 जुलाई को होगा।
इन IPL स्टार्स पर रहेगी नजरें...
1. ऋतुराज गायकवाड : 600 से ज्यादा रन बनाए 
ऋतुराज गायकवाड वेस्ट जोन में चुने गए हैं। गायकवाड ने डिफेंडिंग चैंपियन चेन्नई सुपरकिंग्स के लिए डेवोन कॉन्वे के साथ लाजवाब ओपनिंग की है। दोनों ने मौजूदा सीजन में पहले विकेट के लिए 849 रन बनाए हैं। गायकवाड ने 28 फर्स्ट क्लास मैच खेले हैं। उनके नाम 1941 रन हैं। इनमें 6 शतक और 9 अर्धशतक शामिल हैं। ऐसे में गायकवाड ओपनिंग के अच्छे विकल्प हो सकते हैं।
2. तिलक वर्मा : प्रभावी पारियां खेलीं, मिडिल ऑर्डर पर खेलते हैं
तिलक वर्मा ने इंडियन प्रीमियर लीग के पिछले सीजन में छोटी लेकिन अहम पारियां खेलीं। उन्होंने मुंबई इंडियंस की ओर से 11 मुकाबलों में 42.88 के एवरेज से 343 रन बनाए हैं। तिलक के बल्ले से एक अर्धशतक भी आया।
तिलक वर्मा ने 7 फर्स्ट क्लास मुकाबले खेले हैं। इनमें उनके बल्ले से 409 रन निकले हैं। उनके बल्ले से 1 शतक और दो अर्धशतक आ चुके हैं।
साउथ जोन से खेल रहे तिलक IPL के बाद इस टूर्नामेंट में भी प्रभाव छोड़ सकते हैं।
3. रिंकू सिंह : गुजरात के खिलाफ 5 छक्के से चर्चा में आए
सेंट्रल जोन से खेल रहे रिंकू सिंह कोलकाता नाइट राइडर्स की ओर से मैच फिनिशर की भूमिका में खेलने उतरे थे और अपने छक्कों के कारण पिछले सीजन में सबसे ज्यादा चर्चा में रहे। उन्होंने गुजरात टाइटंस के खिलाफ अहमदाबाद में यश दयाल के आखिरी ओवर में 5 छक्के जमाकर अपनी टीम को जिताया था।
रिंकू ने IPL के मौजूदा सीजन में 59.25 के एवरेज से 474 रन बनाए हैं। रिंकू ने 40 फर्स्ट क्लास मैच में 2875 रन बनाए हैं। इनमें 7 सेंचुरी और 19 हाफ सेंचुरी शामिल हैं।
रिंकू फर्स्ट क्लास में भी करीब 60 की बेहतरीन औसत से खेलते हैं। ऐसे में वे डेज फॉर्मेट में भी अपनी फॉर्म कायम रखना चाहेंगे। वे बड़े शॉर्ट खेलने के लिए जाने जाते हैं।
4. बी साई सुदर्शन : IPL में तीन फिफ्टी जमाई, 50+ का एवरेज 
फाइनल के टॉप स्कोर साई सुदर्शन को साउथ जोन में चुना गया है। गुजरात टाइटंस के बल्लेबाज सुदर्शन ने IPL के पिछले सीजन में 362 रन बनाए हैं। इस सीजन में सुदर्शन का एवरेज 51.71 का रहा है। उनके बल्ले से 5 फिफ्टी आई हैं।
साई सुदर्शन ने 7 फर्स्ट क्लास मुकाबलों में 572 रन बनाए हैं। इनमें दो शतक और एक अर्धशतक शामिल हैं। सुदर्शन टॉप-मिडिल ऑर्डर पर बल्लेबाजी करते हैं। उन पर भी सिलेक्टर्स की नजर रहेगी।
5. यशस्वी जायसवाल: फर्स्ट क्लास में 80+ का एवरेज 
राजस्थान रॉयलस के ओपनर यशस्वी जायसवाल को वेस्ट जोन में चुना गया है। वे IPL 2023 के टॉप बैटर्स में से एक रहे हैं। उन्होंने 14 मुकाबलों में 48.08 के एवरेज से 625 रन बनाए हैं। पिछले सीजन में यशस्वी के बल्ले से एक शतक और 5 अर्धशतक आए हैं।
जायसवाल ने 15 फर्स्ट क्लास मैचों में 1845 रन बनाए हैं। इनमें उनका एवरेज 80.21 का रहा है। उनके नाम 9 सेंचुरी और 2 हाफ सेंचुरी हैं। यशस्वी राजस्थान की ओर से ओपनिंग करते हैं और सफल भी रहे हैं। ऐसे में सिलेक्टर्स उनमें भविष्य का ओपनर देख सकते हैं।
6 प्रभसिमरन सिंह : 150.42 के स्ट्राइक रेट से बैटिंग 
IPL के पिछले सीजन में प्रभसिमरन सिंह ने अपनी बल्लेबाजी से प्रभावित किया है। उन्होंने पंजाब किंग्स की ओर से ओपन करते हुए सेंचुरी जमाई थी। प्रभसिमरन ने पिछले सीजन में 25.57 के एवरेज और 150.42 के स्ट्राइक रेट से 358 रन बनाए हैं।
प्रभसिमरन सिंह ने 11 फर्स्ट क्लास मैच खेले हैं। उनके नाम 689 रन हैं। फोर डे फॉर्मट में प्रभसिमरन 49.21 के एवरेज से रन बनाते हैं। उनके नाम तीन सेंचुरी और एक हाफ सेंचुरी है। प्रभसिमरन नॉर्थ जोन से खेलते नजर आएंगे।
7 यश ठाकुर : पिछले IPL सीजन में हर 15वीं बॉल पर विकेट चटकाया
सेंट्रल जोन की टीम से खेल रहे यश ठाकुर ने लखनऊ की ओर से पिछले IPL सीजन में 13 विकेट चटकाए। वे हर 15वीं बॉल पर विकेट ले रहे थे, हालांकि उनकी इकोनॉमी 9.07 की रही।
यश ठाकुर ने 13 फर्स्ट क्लास मुकाबलों में 37 विकेट चटकाए हैं। वे एक दफा 5 विकेट होल भी हासिल कर चुके हैं। यश एक बॉलिंग ऑप्शन हो सकते हैं।
अब आखिरी में ग्राफिक में देखिए सभी टीमें...
